[image: ]






Številka:	CE-Tu-20-4/4/2026/SKR/tor
Datum:	19. 8. 2026

Objava na spletni strani VDT RS: 20. 8. 2026
Rok za prijavo: 15 dni, ki začne teči naslednji dan od dneva objave

Na podlagi devetega odstavka 61. člena Zakona o javnih uslužbencih (Ur. l. RS, št. 32/25, v nadaljevanju: ZJU-1) in 25. člena Zakona o delovnih razmerjih (Ur. l. RS, št. 21/13 in naslednji, v nadaljevanju: ZDR-1), Okrožno državno tožilstvo v Celju, Ljubljanska cesta 5, 3000 Celje:

objavlja prosto strokovno-tehnično delovno mesto za določen čas, s polovičnim delovnim časom  – do vrnitve javne uslužbenke iz daljše bolniške odsotnosti:

1. ZAPISNIKAR V PRAVOSODNEM ORGANU V (m/ž), št. delovnega mesta: 52008

Kandidati, ki se bodo prijavili na prosto delovno mesto, morajo izpolnjevati naslednje pogoje:
1. srednja strokovna izobrazba ali srednja splošna izobrazba,
1. najmanj 6 mesecev delovnih izkušenj,
1. izpit iz državnotožilskega reda.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Če izbrani kandidat še nima opravljenega izpita iz poznavanja določil Državnotožilskega reda, bo moral ta izpit, skladno z določbo petega odstavka 136. člena Zakona o državnem tožilstvu (Ur. l. RS, št. 58/11 in naslednji), opraviti najkasneje v enem letu po sklenitvi pogodbe o zaposlitvi.

Delovne izkušnje:
Skladno s 13. točko 6. člena ZJU-1 se kot delovne izkušnje šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.

Delovne naloge:
· pisanje po nareku, diktafonu ali prepisovanje rokopisov vlog ali drugih pisanj,
· samostojno sestavljanje zahtevnejših dopisov, vlog, sklepov, odredb, stroškovnikov,
· opravila v zvezi z pozivanjem strank k plačilu stroškov, opominjanjem pred tožbo, izvršbo,
· urejanje spisov po določilih reda pravosodnega organa in opravljanje drugih del in nalog po odredbi funkcionarja pravosodnega organa ali vodje strojepisnice, 
· urejanje strokovne knjižnice,
· vodenje vpisnikov, knjig in imenikov skladno s predpisi, ki urejajo notranjo organizacijo in poslovanje pravosodnega organa,
· fotokopiranje zadev, 
· opravljanje drugih del in nalog po odredbi nadrejenega.

Prijava mora vsebovati:
1. pisno izjavo o izpolnjevanju pogoja glede zahtevane izobrazbe in dokazilo (potrdilo o pridobljeni izobrazbi), iz katerega mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
1. pisno izjavo kandidata o vseh dosedanjih zaposlitvah in dokazilo, iz katerega je razvidno izpolnjevanje pogoja glede zahtevanih delovnih izkušenj in ustrezno dokazilo (pogodba o zaposlitvi in izpis ZPIZ o pokojninski dobi). V izjavi kandidat kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta (v primeru drugih oblik dela, npr. avtorske pogodbe, študentskega dela, navede število opravljenih ur);
1. pisno izjavo kandidata, da za namen postopka zaposlitve dovoljuje Okrožnemu državnemu tožilstvu v Celju pridobitev podatkov o izpolnjevanju pogojev za zasedbo delovnega mesta iz uradnih evidenc;
1. pisno izjavo kandidata, da soglaša s tem, da bo Okrožno državno tožilstvo v Celju osebne podatke, ki jih je navedel v prijavi za prosto delovno mesto in v tej izjavi, obdelovalo v skladu z veljavnim zakonom, ki ureja varstvo osebnih podatkov, in določili Splošne uredbe o varstvu osebnih podatkov (GDPR) izključno za namen izvedbe predmetne javne objave.

Prijava naj vsebuje tudi kratek življenjepis ter poleg formalne izobrazbe tudi druga znanja in veščine, ki jih je kandidat pridobil pri dosedanjem delu ali z usposabljanjem in izobraževanjem.

Strokovna usposobljenost kandidatov se bo presojala na podlagi priloženih izjav in dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. 

Z izbranim kandidatom bo sklenjena pogodba za določen čas, s polovičnim delovnim časom in šestmesečnim poskusnim delom. Delo se bo opravljalo v prostorih Okrožnega državnega tožilstva v Celju, Ljubljanska cesta 5, Celje, po potrebi tudi na Zunanjem oddelku v Velenju, Prešernova cesta 1, Velenje.

Za razpisano prosto delovno mesto je določen razpon plačnih razredov od 5. do 15. plačni razred. Izhodiščni plačni razred delovnega mesta je 5. plačni razred, katerega vrednost za polni delovni čas znaša 1.423,98 EUR bruto. Zaradi uskladitve z veljavno minimalno plačo se kandidata ob sklenitvi delovnega razmerja uvrsti v 7. plačni razred, katerega vrednost za polni delovni čas znaša 1.510,69 EUR bruto, pri čemer kandidat pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list, št. 95/24). 

Kandidat vloži prijavo v pisni obliki, lahko tudi na priloženem obrazcu (dosegljiv na spletni strani: www.dt-rs.si/zaposlitve), ki jo pošlje v zaprti ovojnici z označbo »javna objava - zapisnikar v pravosodnem organu V«, na naslov Okrožno državno tožilstvo v Celju, Ljubljanska cesta 5, Celje. Za pisno obliko prijave se šteje tudi elektronska oblika, poslana na elektronski naslov: kadrovska.celje@dt-rs.si, pri čemer veljavnost prijave ni pogojena z elektronskim podpisom. Zadnji dan prijave je 4. 9. 2026. 

Kandidatom predlagamo, da nam sporočijo varen elektronski predal ali naslov drugega elektronskega predala in telefonsko številko mobilnega telefona, da bomo lahko v skladu z Zakonom o splošnem upravnem postopku (Ur. l. št. 24/06, s spremembami in dopolnitvami) dokumente vročali v elektronski obliki in jih nezavezujoče obveščali o stanju in teku postopka. Šteje se, da je kandidat sporočil naslov elektronskega predala, če je iz njega poslal vlogo. 

Neizbrani kandidati bodo o izboru pisno obveščeni. Obvestilo o končanem postopku bo objavljeno na spletni strani Vrhovnega državnega tožilstva RS, pod rubriko: zaposlitve.

Informacij o izvedbi javne objave dobite na Okrožnem državnem tožilstvu v Celju, v kadrovski službi na tel. št. 03 427 58 47. 

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.



mag. Simona Kuzman Razgoršek
višja državna tožilka svétnica
vodja okrožnega državnega tožilstva





Priloga:
· obrazec za zaposlitev.

